
 Уважаеми колеги, 
              Студенти по дентална медицина,  
     тази година по изпитът ви по обща и по клинична патология ще се проведе присъствено по следните правила, които молим да прочетете внимателно !
        Изпитите ще започнат в 8.00 ч.
     В аудиторията ще бъдат допускани само студенти от групите за съответния ден.  При епидемична обстановка задължително е да сте с маски (които желаят може да носят и ръкавици); ако е необходимо ще бъдете разделени, за да може да се осигури необходимото отстояние. 
        Изпитът ще се състои от две части : 1 част - тест със затворени въпроси и 2 част (само за издържалите 1-та) - състояща се от отворени въпроси.  
        Резултатите от изпита ще зависят от отговорите Ви  на  30   затворени въпроса (1 част) и 10 отворени (2-а част).
        1 част – тест със затворени въпроси
        Състои се от тридесет затворени въпроса,  които имат само по един верен отговор. Всеки верен отговор на първите десет въпроса /с 2 възможни отговора/ носи по 1  точка; верните отговори на следващите 17 въпроса  /с  4 възможни отговора/ носят по 2 точки, а на последните три въпроса, казуси /с 4 възможни отговора/ - по 3 т.
      Времето, с което разполагате за отговор на всеки затворен въпрос от даващите 1 и 2 т.  е 20 – 30 сек. а на трите казуса  –  по около  3 мин. или общо 30 мин.
        Общият максимален брой точки е 53.  За да издържите 1-та част на изпита трябва да имате минимум 33 т. (над 60 %).
                             Общ брой точки 53 (10х1 + 17х2 + 3х3);  над 60 % - 33 т. 
                                                            под 33 т. – слаб -  2   за изпита
     Оценките на положилите успешно теста (1част) ще бъдат определени по следното правило : 
                                                          за 33 – 37 т.  -    среден (3)
                                                              38 -  43 т.   –  добър  (4)
                                                              44 -  48 т. –    мн. добър (5)
                                                              49 -  53 т.   -  отличен   (6)

   За неиздържалите първата част изпитът приключва със слаб (2).  

2 част – отворени въпроси
      За издържалите (достигналите  32 т. или повече на първата част) след приключване и проверяване на теста със затворените въпроси започва втората част на изпита – отговори на  отворените въпроси.
       Те ще бъдат 5 въпроса от обща патология и 5 въпроса от клинична патология. За тях ще имате по 6 мин./въпрос – общо 60 мин.
       Отговорите Ви следва да бъдат кратки, по същество и да се основават на литературата представена по-долу.     
       Преценката на отговорите ще бъде осъществена от комисия – хабилитиран преподавател + асистент. Оценяването ще бъде съобразено с отразяване на познанията ви базиращи се на материала представен в учебните помагала, лекционния курс и практическия курс (упражненията). 
        Комисиите си запазват правото неправдоподобни отговори да бъдат оценявани с ниски оценки.
         Всеки отделен въпрос ще бъде оценяван с оценки от слаб (2)  до отл. (6) по преценка на комисията.  За да приключите изпита успешно, трябва да имате правилни отговори на не по-малко от 7 отворени въпроса (над 60 %) с оценка минимум - Среден /3/.    Оценките на отворените въпроси ще определят окончателната ви оценка на 2-та част на изпита. 
         Финалната изпитна оценка ще бъде средно аритметично между оценките от двете части на изпита. 
          Например – първа част - среден (3), втора част - мн. доб. (5), окончателна оценка – добър (4).   
     При сумарна Слаба оценка на отворените въпроси или отговори на по-малко от 7 отворени въпроса (под 60%) изпитът приключва с крайна оценка - слаб (2), без да се има предвид оценката от първата част - входящия тест със затворените въпроси.
         Резултатите от изпита ще ви бъдат съобщени няколко дни по-късно, вероятно в teams.
                                           
           Времетраене на изпита  – 30 мин (1 част) + 60 мин (2 част) = 90 мин (2 академични часа). Не се вкл. паузата между двете части.
            Няма да се провежда устен изпит !

                           Примерни  въпроси :

	
№ 
	    
        
       Затворени въпроси
	
       
        отговор
	
Прибл. време за отго-вор
	
Оцен-ка  в точки

	1.
	 Коагулационна ли е некрозата при исхемичен инфаркт на мозъка?
	

а) да   б) не (верен)
	 
20 сек
	
1 т.

	2
	
  Туморният растеж има ли компенсаторно приспособителен характер за организма ?
	
а) да (грешен)  
 б) не
	
20 сек
	
 0 т.

	
	…………………
	…………………….
	………
	……..

	 14
	
  Какъв тип калцификация се развива в усложнените атеросклеротични плаки?

	а) метастатична    
б) дегенеративна 
   (верен)
в) метаболитна     
г) физиологична
	

30 сек. 
	

2 т.

	
	……………………..
	…………………….
	……….
	….....

	28
	У мъж на 57 год., кахектичен, пушач, се установява туморна формация с разпад, с белезникав цвят и зърнист строеж, разположен в горния десен белодробен дял. Плеврата е осеяна с малки, плътни възелчета. Намери се и хеморагичен плеврит и перикардит. Хилусните и медиастиналните лимфни възли са увеличени, с белезникав цвят. Поставете вярната макроскопска диагноза:

	а) Хроничен бронхит с емфизем 
б) белодробен карцином с метастази         (верен)
в) туберкулоза
г) бронхиектатична болест


	

2 - 3 мин.
	

3 т.


	
	…………………………………
	
	…..
	….



        Отворени въпроси :

1. /обща патология/  Какво представлява фибриноидната некроза  ? Какви органни локализации са ви известни ?   
              ФН се развива след тежка деструкция на колагена, при което се освобождават елементи, които го изграждат – протеини- албумини, глобулини, фибриноген, АГ-АТ комплекси (фибриноид) и др., които при оцветяване се багрят както фибрина; наред с това има и  загиване  на клетки в огнището на деструкция. Затова се нарича и фибриноидна некроза. Най-често ФН се намира в дънота  на активна хронична язва или остра язва в стомаха или в дуоденума. ФН се  намира  и в стената на артериите при хипертонични кризи развили се поради малигнена хипертония в резултат на исхемично увреждане на ендотела и инсудация на плазмени протеини в стената на съда..
                   Верен отговор                                                      отличен (6)
………………………………………………………………….

2. /клинична патология/   Какво представлява ракът на белите дробове ? От къде води началото си ? Какви хистологични видове са ви известни ? В кои органи най-често  метастазира и по какъв път ?
          Ракът на белия дроб представлява злокачествен епителен тумор. Развива се при малигнена трансформация на епителните клетки на бронхите (след метаплазия, най-често), от епитела на бронхиалните жлези или от този на алвеолите. Хистологичните видове са – плоскоклетъчен и аденокарцином .  Метастазира в черния дроб .
          Верен но непълен отговор                                         добър 3 1/2 
         Пропуснати са – невроендокринните карциноми на б. дроб - дребноклетъчен и едроклетъчен, аденосквамозният. Не са отбелязани и пътищата за метастазиране – по лимфен в хилусни, паратрахеални, медиастинални, надключечни лимфни възли, също в плеврата, а по кръвен – в черния дроб, да но и в мозъка, в надбъбреците, в костите. По каналикуларен път – по хода на бронхите в съседни части на органа.

  
     Учебни помагала за подготовка : 
     1. Примерни тестове – качените в сайта на катедрата https://www.pathology-plovdiv.com/
2.   Работните тетрадки и  CD 
3. Обща и клинична патология: Учебник за студенти по стоматология / Бенямин Леон Анави, Запрян Николов Запрянов, Иван Георгиев Михайлов, Севдалин Славов Начев. - Пловдив :Райков, 2003 . - 254 с. ISBN 954-9666-32-8 5
4. Клинико-морфологични паралели в оралната патология. Е. попова, Г. Иванов.
5. Pathology practical book / Harsh Mohan . - 3rd ed. . - New Delhi :Jaypee brothers medical publ., 2013 . - 282 p. ISBN 978-93-5090-266-0

и допълнителни учебни помагала представени  в сайта на университета – MU-Plovdiv, Мед. Факултет, Катедри - Катедра по обща и клинична патология, учебници.
   





       

